
1. ОРГАНИЗАЦИЈА ОБРАЗОВНО - ВАСПИТНОГ РАДА

Oсновна школа „Јован Миодраговић“ основана је 1954. године. Назив је добила по познатом педагогу који је живео и радио крајем 19. и почетком 20. века. У јануару 1980. године ОШ „Сава Ковачевић“ и ОШ „Јован Миодраговић“ су интегрисане под називом ОШ „Сава Ковачевић“. Школа је радила до октобра 2002. године када је на предлог Школског одбора, Наставничког већа и Савета родитеља, одлуком Владе Србије добила назив ОШ „Јован Миодраговић“. 
Настављајући традицију осавремењивања школе, коју је започео Јован Миодраговић, желимо да развијамо основну школу у којој су задовољни и ученици и наставници, у коју родитељи имају поверење, на коју је локална средина поносна и у коју сви улажу. Неговањем пријатне и подстицајне атмосфере, пружањем подршке ученицима кроз савремену наставу и ваннаставне активности, желимо да пружимо основ за развој потенцијала сваког ученика у задовољну и компетентну личност 21. века.
 
На почетку школске 2025/2026. године школа је имала 1066 ученика, распоређених у 41 одељење. На крају  школске године школa je имала 1059 ученика. У први разред  ове школске године уписао се 131 ученик тако да је школа, према Стручном  упутству за формирање одељења и начину финансирања у основним и средњим школама, формирала пет одељења. У петом и седмом разреду је било по шест одељења, у првом разреду четири одељења, док  је у осталим разредима било по пет одељења.
Настава се реализовала у две смене, пре и после подне, и то пре подне од 800 часова до 1310 часова и после подне од 1400 до 1910 часова. Продужени боравак је организован у десет група и то по три групе првог и другог разреда, а у трећем и четвртом разреду формиране су по две групе. Групе у трећем и четвртом разреду су финасиране се од стране Секретаријата за образовање и дечју заштиту града Београда. Све планиране активности које су проистекле из овакве организације рада су у потпуности реализоване. Стални проблем је недостатак простора за групе боравка. 
Разредна настава се одвијала у учионицамa, а предметна настава у кабинетима. Наставници нису мењали кабинете, већ су ученици мењали кабинете у складу са распоредом часова. Сви разреди су имали изборне предмете, изборне програме и слободне наставне и ваннаставне активности. Часови обавезних физичких активности (18 по одељењу) предмета физичко и здравствено васпитање, у петом и шестом разреду, су се реализовали кумулативно, у виду праћења спортских догађаја и такмичења. Ангажовано је професионално обезбеђења на  улазу у школу, у трајању од 700 до 2000 часова, по одлуци Савета родитеља. Поступком  набавке на коју се закон не примењује, ангажована је фирма ,,ДВД Врачар“. У току школске године спроводи се дупло дежурство чувара и на главном улазу и на улазу за ученике у двориште од 10 до 18 часова. Школа је потпуно обезбеђена за време рада. Капија дворишта је закључана, а цела зграда и двориште су покривени видео надзором.

          Образовно-васпитна делатност у току школске 2025/2026. године, је организована у складу са Календаром образовно-васпитног рада основне школе за школску 2025/26. годину, Законом о основама система образовања и васпитања и Законом о основном образовању и васпитању. План и програм наставе и учења је у потпуности реализован, а ученици су оцењенивани у складу са Законом и Правилником о оцењивању. Наставни дани према календару образовно-васпитног рада су, такође,  у потпуности реализовани, као и планирани ритам радних дана. У току школске године реализовано је 180 наставнa дана. 
          Прво полугодиште почело је у понедељак, 01. септембра 2025. године а завршило се у уторак,  30. децембра 2025. године. Јесењи распуст је трајао од понедељка, 10. новембра 2025. године до уторка, 11. новембра 2025. године. Зимски распуст је трајао од среде. 31. децембра 2025. године  до петка, 16. јануара 2026. године. Друго полугодиште почело је у понедељак, 19. јануара, 2026. године, а завршило се у петак, 29. маја 2026. године за ученике осмог разреда, односно у петак, 12. јуна 2026. године за ученике од првог до седмог разреда. Летњи распуст је почео у понедељак, 15. јуна 2026. године за ученике од првог до седмог разреда, а завршио се у понедељак, 31. августа 2026. године. Поред зимског и летњег ученици су имали и Сретењски распуст, који је трајао од понедељка, 16. фебруара 2026. године до петка, 20. фебруара 2026. године, као и пролећни распуст, који је трајао од петка, 10. априла 2026. године до уторка, 14. априла 2026. године. 

Током школске 2025/2026. године реализовани су: једнодневне екскурзије ученика од првог до шестог разреда, дводневна екскурзија ученика седмог разреда и тродневна екскурзија ученика осмог разреда. За ученике од првог до четвртог разреда организована је настава у природи. За све разреде организовани су полудневни излети – посете Београду и његовој околини: I разред – Келтско село (Инђија); II разред – Космај (манастир Тресије); III и VII разреди – огледно добро Радмиловац; IV разред – Вунча; V разред – Авала; VI разред – Топчидер (Тропикаријум); VIII – Вожња бродом Савом и Дунавом.

2.  КАДРОВСКА СТРУКТУРА У ШКОЛСКОЈ 2025/26. ГОДИНИ
Ненаставни кадар
	Име и презиме
	Радно место

	Вера Шаиновић
	Директор

	Предраг Терзић
	Помоћник директора

	Јована Дробњаковић/Марија Јанковић
	Секретар

	Бојана Поповић
	Шеф рачуноводства

	Милева Анђелковић
	Финансијско-рачуноводствени радник

	Гордана Јовић
	Психолог

	Марија Јовановић 
	Педагог

	Снежана Ђорђевић
	Логопед

	Тања Лабан
	Библиотекар


Наставни кадар

Разредна настава
	Име и презиме
	Одељењски старешина

	Гордана Лукић
	I/1

	Снежана Вучићевић
	I/2

	Ивана Милић Битић
	I/3

	Ивана Кузмановић
	I/4

	Сања Ђурђевић
	II/1

	Оливера Ђекић
	II/2

	Марина Вуковић
	II/3

	Снежана Софронић
	II/4

	Маријана Бијекић
	II/5

	Весна Кривокућа
	III/1

	Нела Максимовић
	III/2

	Бранка Стојановић
	III/3

	Љиља Стокановић
	III/4

	Весна Ђорђев
	III/5

	Ирена Тошић
	IV/1

	Санела Барјактаревић Животић
	IV/2

	Јелена Лечић
	IV/3

	Оливера Илчић
	IV/4

	Јасмина Митић
	IV/5

	Милица Плачков
	Продужени боравак

	Тамара Церовац
	Продужени боравак

	Марија Милићевић
	                      Продужени боравак

	Марија Младеновић
	Продужени боравак

	Петра Вујашевић
	Продужени боравак

	Александра Косовић
	Продужени боравак

	Слађана Продановић
	Продужени боравак

	Љиљана Силић
	Продужени боравак

	Ана Спасић
	Продужени боравак

	Катарина Ђукановић
	Продужени боравак


Предметна настава
	Име и презиме
	Предмет 
	Одељењски старешина

	Александра Узелац
	Српски језик
	6/5

	Маја Радовић
	Српски језик
	8/4

	Ивана Живић
	Српски језик
	5/2

	Марија Kушић
	Српски језик
	7/1

	Тамара Седлан
	Српски језик
	6/2

	Марија Никчевић
	Математика
	5/6

	Предраг Терзић
	Математика
	/

	Милена Марковић Гаровић
	Математика
	6/1

	Светлана Марковић
	Математика
	/

	Мирјана Глушчевић
	Математика
	5/1

	Драгица Шајн
	Француски језик
	7/4

	Љиљана Стојановић
	Француски језик, Грађанско васпитање
	/

	Даница Глишић
	Француски језик
	/

	Елена Адамовић
	Енглески језик
	/

	Веселинка Аврамов
	Енглески језик
	/

	Весна Стефановић
	Енглески језик
	/

	Јелена Спичановић
	Енглески језик
	/

	Мина Ракић
	Енглески језик
	/

	Тамара Станисављевић Масалушић 
	Историја, Грађанско васпитање
	7/6

	Неда Живановић Петковић
	Историја, Грађанско васпитање
	8/3

	Светлана Баровић
	Географија, Грађанско васпитање
	8/2

	Катарина Кнежевић/Александра Пантелић
	Географија, Грађанско васпитање
	/

	Ивана Ђокић
	Биологија
	5/4

	Наташа Радмиловић
	Биологија
	6/4

	Сања Шушњар
	Хемија
	/

	Павле Пешић
	Физика
	/

	Анита Тасић
	Физика
	/

	Ивана Ивановић
	Ликовна култура
	5/3

	Јелена Мунђа Иванковић/Милан Гутић
	Ликовна култура
	/

	Александар Томић 
	Физичко и здравствено васпитање
ОФА
	/


	Марко Богојевић
	Физичко и здравствено васпитање
ОФА
	7/3

	Зорица Џодан
	Физичко и здравствено васпитање
ОФА
	8/1

	Биљана Вучковић
	Техника и технологија
	5/5

	Ђурђија Арсић
	Техника и технологија
	7/5

	Радоје Ћеранић
	Техника и технологија
	/

	Иван Гњидић
	Техника и технологија
	/

	Биљана Шарановић
	Информатика и рачунарство
	7/2

	Марина Глигоров
	Информатика и рачунарство
	6/3

	Неда Думић
	Музичка култура
	/

	Ивана  Хранисављевић       
	Музичка култура
	8/5

	Јана Ђукић- Вуковић
	Верска наставе
	/


Помоћно – техничко особље

	Име и презиме
	Радно место

	Соња Миловановић
	Спремачица

	Ружа Крстић
	Спремачица

	Ружица Којић
	Спремачица

	Даница Олуић
	Спремачица

	Лана Трифуновић
	Спремачица

	Вера Ђокић
	Спремачица

	Јелена  Михајловски
	Спремачица

	Мирјана Поповић
	Спремачица

	Снежана Симић
	Спремачица

	Зорица Вујичић
	Спремачица

	Снежана Арсић
	Сервирка

	Зоран Ђокић
	Домар


3. ЂАК ГЕНЕРАЦИЈЕ И НОСИОЦИ ДИПЛОМЕ „ВУК КАРАЏИЋ“

Ђак генерације је Тадија Унчанин.

Ученици који су носиоци дипломе „Вук Караџић“ за школску 2025/26. године:
Одељење 8/1:
· Тадија Унчанин

· Хана Поповић

· Данило Бабић

· Луција Вујовић

· Михајло Љушић

Одељење 8/2:
· Жења Ђуришић

· Страхиња Савић

· Дуња Медаковић

· Нађа Милин

· Софија Кривокапић

· Ана Кнежевић

· Реља Арбановски

· Вера Босисио Лалевић

Одељење 8/3:
· Ива Вослар

· Петра Гагић

· Вишња Максимовић

· Филип Мићановић

· Ана Пањевац

· Константин Симић

Одељење 8/4:
· Лена Миладиновић 

· Марта Радић

Одељење 8/5:
· Љубица Ђукић

· Нађа Роћеновић

· Катарина Тодоровић

· Богдан Степановић

4. ЗАВРШНИ ИСПИТ И УПИС У СРЕДЊЕ ШКОЛЕ УЧЕНИКА ОСМОГ РАЗРЕДА 
Постигнутим резултатима на тестовима смо веома задовољни, просечан број поена наших ученика је 31,81 (претходних година 31,02; 28,40; 29,95, а по старом рачуну би то било 32,15 а претходних година по старом рачуну 31,22; 28,47; 30,22; 30,86; 32,07; 29,78; 27,65 и 28,38).
Максималан број поена из српског језика је остварила једна ученица, из математике 12 ученика и на трећем тесту 28 ученика (физика 15, географија 11 и хемија 2).Просечан број поена по предметима: српски језик 9,807; математика 11,081 и тест из трећег предмета 10,134. 
Просечан број поена по предметима: српски језик 9,891; математика 11,375 и тест из трећег предмета 10,536. 

Дакле, просечан укупан број поена наших ученика за упис у средњу школу је 85,95 (54,14 на основу школског успеха и 31,81 на основу завршног теста). 

Четири ученика су полагали завршни испит у посебним условима у складу са одлукама Окружне уписне комисије (због ИОП-а и сл.).

Упис:
Од укупно 125 ученика осмог разреда, свих 125 је приступило полагању завршног испита. Од тог броја, 111 ученика је попуњавало листу опредељења, 14 ученика није. У првом кругу је распоређено 108 ученика (или 97,3%). У другом кругу су распоређена три ученика. Од 14 ученика који нису попуњавали листу опредељења, укупно је 11 уписаних ученика у приватним средњим школама или око 10% (претходних година око 14%, 18%, 4%, 15%, 10% и 12%), једна ученица је уписала балетску школу, а двоје ученика је уписано одлукама окружне уписне комисије.

Од 108 ученика који су уписани у првом кругу, 38 ученика или око 35%  (претходних година редом: 33%, 36%, 51%, 50%, 42%, 51%, 50%, 59%, 40%, 33%, 44%, 57%, 40% ,46%) је уписало прву школу са листе, 11 ученика или око 10% другу школу са листе и трећу школу са листе 3 ученика или око 2,7%. Дакле, око 48% ученика је уписало једну од прве три жељене школе (претходних година редом 55%, 55%, 73,5%, 71%; 64%; 76%; 70%; 78,4%; 63%; 58,6%; 56,8%; 73,2%; 70,34%). 

Највећи број ученика је, као и претходних година, уписао разне смерове гимназија, 79 ученика или 71% (претходних година 63%, 68%, 75%, 70%; 80%; 70%; 75%; 67%; 68,3%; 67,4%; 66,4%; 73%; 70%;). Од тог броја: два ученика Спортску гимназију, један ученик смер са посебним способностима за рачунарство и информатику, један ученик Филолошку гимназију, два ученика Математичку гимназију, један ученик билингвални смер италијански, 33 ученика природни смер и 39 ученика друштвени смер гимназије. (Највише Четрнаесту гимназију 14 ученика, Трећу гимназију 12 ученика, Пету и Шесту гимназију по 8 ученика, Седму гимназију 6 ученика, Прву гимназију 5 ученика, Гимназију Свети Сава, Гимназију у Лазаревцу и Осму гимназију по 3 ученика, гимназије у Гроцкој и Младеновцу по 2 ученика, Четврту, Тринаесту и Гимназију у Панчеву по 1 ученик). Највеће интересовање је као и претходних година владало за Четрнаесту и Трећу гимназију.

Електротехничке школе уписало је 6 ученика или око 5,4% (претходних година 13,6%, 18%, 12,5%, 16,4%; 7%; 10%; 7,2%; 10%; 5,7%; 8,9%; 16,39%; 6,4%; 10%; 23,4%).

Медицинске школе уписало је 5 ученика.

Економско-трговачке школе уписало је 4 ученика.

Угоститељско-туристичке 4 ученика.

Графичко-дизајнерске 3 ученика и правно-пословне 3 ученика.

Закључак: 

Резултатима завршног испита ове генерације смо веома задовољни, најбољи на општини  и 11.место у граду када су у питању редовне основне школе. По укупном броју поена за расподелу су такође рангирани око 11.места на територији ШУ Београд. Попуњавање листе опредељења ипак није употпунило тај успех, јер је очигледно велико интересовање у граду владало за Трећу и Четрнаесту гимназију које су традиционално у фокусу и нашим ученицима. Успех наших ученика је и даље изнад градског и републичког просека. Очекујемо да ће анализа резултата Завода за вредновање квалитета образовања и васпитања показати исто.    
Од могућих 40 бодова, наш Вуковац је у просеку имао 36,94 или 91,175% (претходних година 92,35%, 86,45%, 88,12%, 89,02%; 91,7%; 86,77%; 84,27%; 87,4%; 86,46%), односно у збиру од могућих 100 бодова имао је 96,47 бодова (може све – Четрнаеста природни 95,20)

Од 25 ученика добитника Вукове дипломе прву жељу је уписало 22 ученика, а другу жељу 3 ученика.

Од тога: 8 ученика је уписало Четрнаесту гимназију, 7 ученика Трећу гимназију, 3 ученика Пету гимназију, 2 ученика Математичку гимназију и по један ученик Прву, Четврту, Спортску и Филолошку гимназију и ЕТШ“Никола Тесла“.  

5.  ПЛАСМАН УЧЕНИКА ОШ “ЈОВАН МИОДРАГОВИЋ“ НА ТАКМИЧЕЊИМА

Број ученика награђених на општинским такмичењима износи 150 или 14,2%. Број ученика награђених на градским такмичењима је 57 или 5,4%. Број учесника републичких такмичења ове школске године је 25 ученика. Број награђених на републичком нивоу износи 14 ученика, и то: прва награда из географије, шаха и две из физике и друга награда из ликовног стваралаштва, хемије, математике, енглеског језика и две треће награде из француског језика, две треће из математике, као и из биологије и енглеског језика.
6. КУЋНИ РЕД


    Кућни ред школе је дефинисан документом Правила понашања ученика, запослених и родитеља ученика ОШ „Јован Миодраговић“.
                У школи се негују односи међусобног разумевања и уважавања личности ученика, запослених и родитеља/законских заступника ученика.

                Међусобни односи наставника, осталих запослених у школи и ученика заснивају се на узајамном поштовању, разумевању и сарадњи у остваривању образовне и васпитне улоге школе.   
 Родитељи/законски заступници ученика дужни су да поштују дан одређен за пријем родитеља/законских заступника ученика (отворена врата) од стране одељењских старешина, наставника, директора и помоћника директора школе, који су истакнути на сајту школе, у холу школе и испред зборнице, а да разговоре са психологом, педагогом или логопедом школе унапред закажу. 
       
 Ван тог термина одељењске старешине, предметни наставници, директор и помоћник директора школе нису у обавези да приме родитеље/законске заступнике ученика, осим у хитним случајевима или по позиву наставника, одељењских старешина, директора или помоћника директора школе. Исто важи и за психолога, педагога или логопеда школе. 

        Уколико је у питању нека ванредна ситуација, која изискује хитност или уложен приговор на оцену из предмета и владања или жалбу на изречену васпитно – дисциплинску меру, родитељ/законски заступник ученика може се обратити директору и помоћнику директора школе и ван дана одређеног за пријем родитеља/законских заступника ученика (отворена врата).
 
Родитељи/законски заступници ученика и друга лица која доводе дете у школу, дужни су да допрате дете само до дворишне капије или главног улаза у школу.

Није дозвољено праћење детета кроз ходнике или до учионице, чиме се ремети рад и ред осталих ученика и запослених. 
Родитељи/законски заступници ученика и друга лица која долазе по дете после школе, дужни су да чекају децу испред улаза у школу. 
Уколико је дете у продуженом боравку, родитељи/законски заступници ученика обратиће се обезбеђењу школе, које ће позвати ученика да дође до главног улаза, где га чека родитељ/законски заступник.

Дворишна капија је отворена сваког наставног дана:
- Од 0700до 0800 часова;

- У 1130 часова - само за излазак ученика првог и другог разреда;

- У 1220 часова - само за излазак ученика после петог часа;

- Од 1310  до 1400 часова;

- У 1730 часова - само за излазак ученика првог и другог разреда
Ученици улазе у школу кроз дворишну капију, а ученици који похађају наставу продуженог боравка кроз главни улаз.

Приликом доласка на наставу у 8 и 14 часова ученици млађих разреда  улазе у школу кроз главни улаз из школског дворишта, а ученици старијих разреда кроз помоћни споредни улаз из школског дворишта.

Ученици излазе из школе кроз дворишну капију, а по завршетку наставе у поподневној смену кроз главни улаз школе.

Пред крај великог одмора, ученици стају у ред по разредима искључиво по следећем 
реду: 

- 
парна смена – осми, шести, четврти, други разред 

-
непарна смена – седми, пети, трећи, први разред.  

За формирање реда ученика старијих разреда задужени су наставници предметне наставе а за формирање реда ученика млађих разреда задужени су наставници разредне наставе. 
За поштовање правила из овог члана одговоран је главни дежурни наставник.
Уколико се у контакту са запосленима у школи, родитељи/законски заступници ученика или трећа лица грубо и непримерено понашају, вређају ученика, наставника или другог запосленог, насилно се понашају, запослени који је примио родитеља/законског заступника ученика, одмах ће прекинути разговор и о томе обавестити директора и помоћника директора школе. 

            Директор и помоћник директора позваће на разговор родитеља/законског заступника ученика или треће лице и упозорити га да је такво понашање непримерено и да подлеже прекршајној, односно  кривичној пријави против родитеља/законског заступника ученика или трећег лица. 

            Уколико се непримерено или насилно понашање настави, или је реч о непримереном понашању јачег интезитета, директор школе ће поднети пријаву ПУ Врачар, кривичну пријаву надлежном јавном тужилаштву или  поднети захтев за покретање прекршајног поступка.
6. 1.  ПРАВИЛА ПОНАШАЊА УЧЕНИКА

Ученик има обавезу да:  

1. редовно похађа наставу и извршава школске обавезе;

2. поштује школска правила, одлуке директора, наставника и органа школе;
3. поштује забрану употребе мобилних телефона и других електронског уређаја у складу са Правилником о употребе мобилних телефона и других електронских уређаја у ОШ ,,Јован Миодраговић"
4. савесно ради на усвајању знања, вештина и вредносних ставова прописаних школским програмом;  

5. у поступку оцењивања покаже своје стварно знање без коришћења разних облика преписивања и других недозвољених облика помоћи;  

6. не омета извођење наставе и не напушта час без претходног одобрења наставника;  

7. поштује личност других ученика, наставника и осталих запослених у школи;  

8. чува имовину школе и чистоћу и естетски изглед школских просторија, као и животну средину и понаша се у складу са правилима еколошке етике;  

9. се пристојно понаша према наставницима, другим запосленима у школи, другим ученицима, родитељима, односно другим законским заступницима ученика и трећим лицима, у школи и ван ње;  

10. се одазове позиву на разговор од стране директора, помоћника директора, одељењског старешине, наставника и стручних сарадника;

11. уредно и благовремено обавештава родитеље/законске заступнике о свом учењу и владању, оценама, порукама и обавештењима одељенског старешине и других наставника и стручних сарадника;  

12. извршава задатке које му додељује одељењски старешина, наставници и органи школе; 

13. у школу долази најкасније 10 минута пре почетка часа, а после знака за почетак наставе да се налази на свом месту, спреман за почетак наставе; 

14. дисциплиновано се понаша у учионици и другим просторијама школе за време трајања наставе, других облика образовно-васпитног рада, испита, културних, спортских и других активности; 

15. редовно доноси потребан прибор за наставу у складу са распоредом часова (уџбеници, опрема за физичко васпитање, вежбанке за писмене задатке, прибор за ликовну културу и слично); 

16. води рачуна о својим одевним предметима, прибору, опреми и другој имовини, а посебно за време трајања школског одмора; 

17. чува од оштећења школску имовину, односно имовину других организација за време посета или извођења дела програма образовно-васпитног рада ван школе;  

18. долази на часове допунске и припремне наставе; 

19. учествује на школским манифестацијама у школи или ван ње; 

20. се придржава правила понашања у школи;
21. води рачуна о свом понашању и када није у школи. 

            У случају болести, по правилу, ученик не сме долазити на наставу, нити друге активности које организује школа, док изабрани лекар не потврди да је ученик оздравио. У случајевим одсуства ученика са наставе из било ког разлога, по правилу, ученик не може долазити на наставу ради одговарања или израде писаних провера знања.

           Правила понашања ученика у продуженом боравку, као и услови и начина рада продуженог боравка прописани су ,,Правилником о раду подуженог боравка у ОШ ,,Јован Миодраговић“.
Прикладно одевање и изглед ученика: 

-дечаци су дужни да пристојно изгледају: да не носе дугу (дужу од краја врата), запуштену, неуобичајено ошишану, обријану или фарбану косу, косу са мини валом, косу везану у реп, као и да не носе атлетске мајице, шортсеве, бермуде изнад колена, качкете, капе, капуљаче, папуче, поцепану одећу, нити минђуше током трајања образовно-васпитног рада.

-девојчице су дужне да пристојно изгледају: да не носе обућу са високом потпетицом, папуче, кратке сукње изнад колена, мајице које откривају стомак и рамена  или имају дубоки изрез и одећу испод које се види доњи веш, поцепану одећу, шортсеве, бермуде изнад колена, одећу која подсећа на пиџаме, качкете, капе, капуљаче, да имају прикладну фризуру (коса која није офарбана, третирана мини валом, шатирана или обријана) и да се не шминкају, не лакирају нокте и не носе упадљив накит током трајања образовно-васпитног рада. 

Није дозвољено ношење накита на пробушеним деловима тела – пирсинг, као и тетоваже.  

Одељењски старешина опомиње ученика који неприкладно изгледа и обавештава родитеља/законских заступника ученика о томе. 

Уколико ученик поново дође у школу неприкладног изгледа, чини лакшу повреду обавезе ученика - непримерено, односно неприкладно одевање или фризура у школи или другој организацији за време школских активности. 

            Уколико ученик својим понашањем омета рад на часу, предметни наставник је обавезан да опомене ученика, а уколико се исти и даље неодговорно понаша, уписује га у електронски дневник образовно-васпитног рада. 

За време часа забрањено је конзумирање хране и пића, семенки, жвакаће гуме и сл. због чега ће предметни наставник опоменути ученика, а уколико ученик и даље настави са конзумирањем, предметни наставник ће га уписати у електронски дневник образовно-васпитног рада. 

Током трајања образовно-васпитног рада у школи и ван ње строго је забрањено коришћење мобилних телефон и других електронски уређаја супротно Правилнику о употреби мобилних телефона и других електронских уређаја у ОШ ,,Јован Миодраговић".      
Односи међу ученицима треба да буду засновани на међусобној сарадњи, разумевању и помоћи, другарству, пријатељству, уважавању и поштовању личности и пристојном опхођењу. 

         Међусобне неспоразуме и сукобе ученици решавају у оквиру одељењске заједнице, уз посредовање одељењског старешине, психолога, педагога или наставника. Најстрожије је забрањено физичко обрачунавање и самовољно решавање међусобних сукоба у школи и ван ње.

          Ученици треба да се пристојно понашају према наставницима и осталим запосленим у школи, као и приликом посета, радних или других активности ван школе.
 6. 2. ПРАВИЛА ПОНАШАЊА ЗАПОСЛЕНИХ У ШКОЛИ

Сви запослени у школи имају право на: 

1. поштовање личног и професионалног достојанства;
2. дневни одмор;
3. да на примерен начин изнесу своје мишљење и примедбе; 

 4. 
благовремену и потпуну информацију о питањима од значаја за рад;  

   5.      рад у чистом и безбедном окружењу.  

 
             Дужности сваког запосленог у школи је да: 

1. користи опрему и инвентар школе, као и остали потрошни материјал само у службене сврхе: 

2. долази на рад прикладно одевен (да не носи кратке сукње, мајице на бретеле, провидне блузе, веће изрезе, претерану шминку, одећу са упадљивим детаљима или одећу испод које се види доњи веш, у спортској опреми - осим за наставнике физичког и здравственог васпитања, кратким панталонама, атлетским мајицама и сл.) и да својим изгледом васпитно делује на ученике. 

3. редовно и на време долази на  рад;
4. благовремено обавести о свом изостајању са рада секретара, директора или помоћника директора школе, ради  организовања замене;
5. чува имовину школе и пријави домару школе све уочене кварове и неправилности, а управи школе сваку начињену материјалну штету;
6. улаже личне и стручне способности при раду и да рационално користи средства за рад; 

7. савесно обавља свој посао, да извршава своје радне обавезе и дужности које произилазе из послова на које је запослени распоређен; 

8. чува пословну тајну; 

9. стално усавршава своје радне и стручне способности; 

10. се придржава заштитних мера при раду;

11. извршава одлуке надлежних органа;

12. се придржава закона, Правила понашања у ОШ ,,Јован Миодраговић“ и других општих аката школе. 

6.3. ПРАВИЛА ПОНАШАЊА РОДИТЕЉА, ОДНОСНО, СТАРАТЕЉА УЧЕНИКА И ДРУГИХ ЛИЦА

Родитељ/законски заступник ученика дужан је да:

1. прати понашање, учење и успех свог детета; 

2. прати да ли ученик похађа наставу, односно да се редовно информише о томе; 

3. сарађује са одељењским старешином, предметним наставником, стручним сарадницима, директором и помоћником директора школе; 

4. поштује правила школе, налоге и предлоге одељењског старешине, наставника, стручних сарадника и управе школе; 

5. на позив школе узме активно учешће у свим облицима васпитног рада са ученицима (у реализацији оперативног плана заштите и плана појачаног васпитног рада са ученицима); 
6. редовно присуствује родитељским састанцима и индивидуалним састанцима са одељењским старешином и предметним наставницима; 

7. пружа подршку школи у остваривању образовно-васпитног рада; 

8. одмах, а најкасније у року од 48 сати од момента наступања спречености ученика да присуствује настави, обавести одељењског старешину;

9. у року од осам дана од дана престанка спречености ученика да присуствује настави правда изостанке ученика у складу са чланом од 21. до 25. ових правила и доставља потпуне и тачне контакт информације; 

10. надокнади материјалну штету коју ученик нанесе школи, намерно или из крајње непажње; 

11. редовно измирује новчана дуговања према школи; 

12. редовно учествује у раду органа школе чији је члан;
13. доприноси остваривању планираних задатака школе, побољшању услова живота и рада и сл. 

7. РЕАЛИЗАЦИЈА ВАСПИТНО – ОБРАЗОВНОГ РАДА

Активности школе по месецима можете погледати на следећим линковима:

	Месец
	Линк

	Септембар 2025. год.
	https://osjovanmiodragovic.edu.rs/2025/09/

	Октобар 2025. год.
	https://osjovanmiodragovic.edu.rs/2025/10/

	Новембар 2025. год.
	https://osjovanmiodragovic.edu.rs/2025/11/

	Децембар 2025. год.
	https://osjovanmiodragovic.edu.rs/2025/12/

	Јануар 2026. год.
	https://osjovanmiodragovic.edu.rs/2026/01/

	Фебруар 2026. год.
	https://osjovanmiodragovic.edu.rs/2026/02/

	Март 2026. год.
	https://osjovanmiodragovic.edu.rs/2026/03/

	Април 2026. год.
	https://osjovanmiodragovic.edu.rs/2026/04/

	Мај 

2026. год.
	https://osjovanmiodragovic.edu.rs/2026/05/

	Јун 

2026. год.
	https://osjovanmiodragovic.edu.rs/2026/06/

